

ประกาศองค์การบริหารส่วนตำบลหินดาด

เรื่อง  สอบราคาจ้างเหมาบริการจัดเก็บขยะมูลฝอย ประจำปีงบประมาณ 2557 ในเขตองค์การบริหารส่วนตำบล

หินดาด อำเภอด่านขุนทด จังหวัดนครราชสีมา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

               ด้วยองค์การบริหารส่วนตำบลหินดาด อำเภอด่านขุนทด จังหวัดนครราชสีมา มีความประสงค์จะสอบราคาจ้างเหมาบริการจัดเก็บขยะมูลฝอย ประจำปีงบประมาณ 2557 ในเขตพื้นที่องค์การบริหารส่วนตำบลหินดาด รวม 24 หมู่บ้าน ตั้งแต่เดือนตุลาคม ๒๕๕6 ถึงเดือน กันยายน ๒๕๕7 เป็นระยะเวลา 12 เดือน โดยจัดให้มีแรงงานจำนวนไม่น้อยกว่า 5 คน ดำเนินการเก็บขยะมูลฝอยและสิ่งปฏิกูล จากที่รองรับของครัวเรือนตามเส้นทางที่ อบต.กำหนด และนำไปทิ้งยังสถานที่ทิ้งขยะที่ทางองค์การบริหารส่วนตำบลหินดาดจัดหาไว้ ตามแผนการจัดเก็บขยะที่ อบต.กำหนด แนบท้ายนี้ วงเงินงบประมาณ 612,000.- บาท (หกแสนหนึ่งหมื่นสองพันบาทถ้วน) โดยมีรายละเอียดดังนี้

1. ภาระการจัดหารถบรรทุกขยะ น้ำมันเชื้อเพลิง คนงานเก็บขนขยะ วัสดุ เครื่องมือเครื่องใช้ ตลอดจนอุปกรณ์ต่าง ๆ เป็นของผู้รับจ้างทั้งสิ้น

2. การเก็บขนขยะต้องมิใช่ขยะนอกเขตองค์การบริหารส่วนตำบลหินดาด หรือเป็นขยะที่ผู้รับจ้าง

ไม่ได้รับอนุญาตให้เก็บ   
 3. การดำเนินการจัดเก็บขนขยะมูลฝอยจะต้องดำเนินการจัดเก็บขยะมูลฝอยทุกวัน (วันจันทร์-วันเสาร์)

หยุดทุกวันอาทิตย์  
 4. กรณีมีขยะตกค้าง หรือขยะที่ยังไม่ได้เก็บขนต้องเข้าดำเนินการเก็บให้แล้วเสร็จภายใน 6 ชั่วโมง นับถัดจากเวลาที่ได้รับแจ้ง จากองค์การบริหารส่วนตำบลหินดาด

**ผู้มีสิทธิเสนอราคาจะต้องมีคุณสมบัติ ดังนี้**   1. เป็นนิติบุคคล หรือบุคคลธรรมดา ที่มีอาชีพรับจ้างที่สอบราคาจ้างดังกล่าว   
          2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือของหน่วยการบริหารราชการส่วนท้องถิ่น ในขณะที่ยื่นซองสอบราคา

          3. ไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น   
 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่หน่วยการบริหารราชการส่วนท้องถิ่น ณ วันประกาศสอบราคา หรือไม่เป็นผู้กระทำการอันเป็นการขัดขวางแข่งขันราคาอย่างเป็นธรรม ในการสอบราคาจ้างครั้งนี้

/5.ผู้เสนอราคา.........

-2-

5.  ผู้เสนอราคาต้องมีรถบรรทุก ซึ่งสามารถบรรทุกขยะได้ โดยต้องแสดงหลักฐานการเป็นเจ้าของ หรือกรณีเป็นการเช่ารถ ต้องแสดงหลักฐานการเช่า และแสดงคู่มือการจดทะเบียนรถ ฯ สำเนาบัตรประชาชน และสำเนาทะเบียนบ้านของผู้เช่าและผู้ให้เช่า

6. ผู้เสนอราคาต้องมีรถบรรทุกขยะมูลฝอยอย่างเพียงพอ โดยวิธีที่ถูกต้อง มีการป้องกันการตกหล่น ปลิว หรือการรั่วไหลของน้ำเสียจากขยะมูลฝอยตลอดระยะเส้นทาง ไม่เป็นปัญหาต่อสิ่งแวดล้อมและประชาชน

7. รถบรรทุกขยะต้องอยู่ในสภาพใช้งานได้ดี

กำหนดรับฟังคำชี้แจงการจัดเก็บและรายละเอียดเพิ่มเติม ในวันที่ 15 ตุลาคม 2556 ระหว่างเวลา

10.00 - 12.00 น. ณ ห้องประชุมองค์การบริหารส่วนตำบลหินดาด ชั้น 2 หากท่านไม่มารับฟังคำชี้แจง ถือว่าท่านรับทราบและเมื่อมีการเปลี่ยนแปลงรายละเอียด ให้ถือเสมือนว่าได้ยินยอมและรับทราบข้อมูลคำชี้แจงดังกล่าวแล้ว

กำหนดยื่นซองสอบราคา ในระหว่างวันที่ 7 เดือนตุลาคม พ.ศ.2556  ถึงวันที่ 18  เดือนตุลาคม  พ.ศ.2556 ณ ส่วนการคลัง องค์การบริหารส่วนตำบลหินดาด ในวันและเวลาราชการ สำหรับวันที่ 8 เดือนตุลาคม พ.ศ. 2556 เวลา 08.30-16.30 น. ยื่นซอง ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อ.ด่านขุนทด จ.นครราชสีมา (ที่ว่าการอำเภอด่านขุนทด ชั้น 2)

กำหนดเปิดซองสอบราคาในวันที่ 21 เดือนตุลาคม พ.ศ.2556 ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ อ.ด่านขุนทด จ.นครราชสีมา (ที่ว่าการอำเภอด่านขุนทด ชั้น 2) เวลา 10.00 น. เป็นต้นไป

ผู้สนใจติดต่อขอซื้อเอกสารสอบราคา ในราคาชุดละ 500 บาท (ห้าร้อยบาทถ้วน) ได้ ณ ส่วนการคลังองค์การบริหารส่วนตำบลหินดาด อำเภอด่านขุนทด จังหวัดนครราชสีมา ระหว่างวันที่ 7 เดือนตุลาคม พ.ศ. 2556  ถึงวันที่ 18  เดือนตุลาคม พ.ศ.2556 ในวันเวลาราชการ หรือสอบถามรายละเอียดทางโทรศัพท์หมายเลข

0-4475-6111 หรือทางเว็ปไซต์ [www.hindard.go.th](http://www.hindard.go.th) ขององค์การบริหารส่วนตำบลหินดาด

         ประกาศ  ณ  วันที่  7   เดือนตุลาคม  พ.ศ. 2556

(นายประพันธ์ เชาวน์ดี)

นายกองค์การบริหารส่วนตำบลหินดาด